**OHLASY CREPČ2 (xml) => KIS-Virtua (MARC21/iso27069)**

*Evidencia publikačnej činnosti a ohlasov na ňu = povinnosť akademických knižníc daná zákonom o VŠ a centrálnych registroch (č. 270/2018, č. 455/2012 a č. 131/2002), upravená vyhláškou (č. 456/2012).*

**Databáza publikačnej činnosti UK –** <https://alis.uniba.sk:8444/search/query?theme=EPC>

**Centrálny register evidencie publikačnej činnosti SR (CREPČ2) –** <http://www.crepc.sk>

**CREPČ2 db** = <https://app.crepc.sk>

**CREPČ2**

* záznamy majú vlastnú štruktúru –> pre prenos do knižnično-informačného systému UK je potrebné ich stiahnuť (xml harvester) a skonvertovať to formátu MARC21-iso2709
* dokumentácia k štruktúre záznamov CREPČ2 je prístupná zo stránky: <http://cms.crepc.sk/crep%C4%8D-2-%C5%A1kolenia-a-pokyny.aspx>
* sťahovanie a konverziu záznamov máme v AK UK vyriešenú – potrebné riešiť **prenos/konverziu ohlasov**

**ZÁZNAM** o publikácii je súhrn bibliografických údajov/metadát (autor, názov, vydavateľské údaje, ...) jednoznačne identifikujúcich publikáciu.

* Údaje sa do knižnično-informačného systému (KIS) vkladajú vo formáte MARC21 (každý údaj má presne špecifikované umiestnenie v poli/podpoli). MARC21 má určité obmedzenia, medzi inými aj fixne stanovenú veľkosť záznamu = 99999 bytov. Viac k MARC21 pozri dokumentáciu na <https://www.loc.gov/marc/bibliographic/>).

**OHLAS** je informácia o publikácii, ktorá cituje, resp. recenzuje inú publikáciu. Ak autor cituje sám seba (svoju publikáciu) – ide o autocitáciu, ktorá sa do KIS neeviduje.

* V rámci KIS sa ohlas zapisuje do špecifického lokálne definovaného poľa 591, ktoré je súčasťou záznamu o publikácii (ak je na publikáciu veľa ohlasov = veľa polí 591, spôsobuje to problémy s prekročením veľkosti záznamu). Jednotlivé bibliografické údaje sú umiestnené do špecifických podpolí (podpolia sa líšia v závislosti od typu citujúceho dokumentu – článok, knižná publikácia, (ne)indexácia v citačných db).
* V CREPČ2 sa ohlas zapisuje ako samostatný záznam a skutočnosť, že ide o ohlas na tú-ktorú publikáciu sa rieši prostredníctvom väzby (citovaný/citujúci = referencia/citácia). Pozri <http://cms.crepc.sk/Data/Sites/1/crepc2/dokumentaciaxml/oai-crepc2_v201805.pdf>

**Potrebné urobiť**: mapovanie xml-MARC21, xml harvester schopný stiahnuť potrebné informácie z navzájom poprepájaných CREPČ2 entít, skonvertovať xml do MARC21/iso2709\_591 a napárovať ohlas na záznam citovaného dokumentu podľa ID (pole 035).

Ak konverzia identifikuje chýbajúce, resp. nekonzistentné dáta pre vytvorenie povinných polí 591 – potrebné, aby problematické záznamy „preskočila“ (t.j. aby program nespadol, ale pokračoval ďalej), ale zároveň problém zalogovala do textového súboru (ID ohlasu, ID citovaného záznamu, chýbajúci/problematický údaj). Ak budú chýbať nepovinné polia – negenerovať ich.

Pri nahrávaní konvertovaných ohlasov **potrebné riešiť ich aktualizáciu/prepisovanie** (591 je „len“ vnorené pole – nie je možné jednoducho riešiť deduplikáciu).

**URL na sťahovanie ohlasov na publikácie UK** (v rámci CREPČ má UK identifikátor inštitúcie **24712**)**:**

https://app.crepc.sk/oai/citation?verb=ListRecords&metadataPrefix=xml-crepc2&from=2019-01-31T07:00:00.000Z&set=24712

**CREPČ2** [**https://app.crepc.sk**](https://app.crepc.sk)

***Príklad:***

**ID 110497 = záznam publikácie** (citovaná publikácia, referencia; 035 \a)

**Periodic impulsive fractional differential equations / M. Fečkan ... [et al.]**

XML záznamu:

[https://app.crepc.sk/oai?verb=GetRecord&metadataPrefix=xml-crepc2&identifier=oai:crepc.sk:**biblio/110497**](https://app.crepc.sk/oai?verb=GetRecord&metadataPrefix=xml-crepc2&identifier=oai:crepc.sk:biblio/110497)

**ID 138067 = ohlas na vyššie uvedený záznam** (citujúca publikácia, citácia; 591 \w )

**(omega,c)-Pseudo periodic functions, first order Cauchy problem and Lasota-Wazewska model with ergodic and unbounded oscillating production of red cells / Edgaro Alvarez ... [et al.]**

XML záznamu ohlasu:

[https://app.crepc.sk/oai?verb=GetRecord&metadataPrefix=xml-crepc2&identifier=oai:crepc.sk:**biblio/138067**](https://app.crepc.sk/oai?verb=GetRecord&metadataPrefix=xml-crepc2&identifier=oai:crepc.sk:biblio/138067)

**Citačná väzba v xml ohlasu na citovanú publikáciu:**

<cross\_biblio\_biblio **bond\_type="response\_to"**>

<rec\_biblio id="110497"/>

<citation\_category>**01**</citation\_category>

</cross\_biblio\_biblio>

Poznámka:   
Kód ohlasu (citation\_category = 591 \9 je podľa vyhlášky jednociferný (1-8), avšak z dôvodu lepšej vyhľadateľnosti je v systéme kódovaný dvojznakovo –> CREPČ2 používa ako prefix 0, KIS o a uvádza ho v [] – pri konverzii je toto potrebné zohľadniť (<citation\_category>01 –> 591 \9 [o1]).

* **591\9 [o**N**]**, kde N je hodnota elementu <citation\_category>
* **591\t** = informácia, kde je daný ohlas indexovaný (uvádza sa **skrátený názov db** – potrebné dotiahnuť z ďalšieho prepojeného záznamu = väzba na db); ak je tam takýchto väzieb viac – uvedú sa všetky do jedného podpoľa \t a oddelia sa bodkočiarkou s medzerami (WoS CC ; Scopus ; Biosis)

<cross\_biblio\_database><rec\_database id="17"/>

<database\_id>WOS:000472144200001</database\_id> ... </cross\_biblio\_database>

ID: 17 | **WOS CC Web of Science Core Collection**

[https://app.crepc.sk/oai?verb=GetRecord&metadataPrefix=xml-crepc2&identifier=oai:crepc.sk:**database/17**](https://app.crepc.sk/oai?verb=GetRecord&metadataPrefix=xml-crepc2&identifier=oai:crepc.sk:database/17)<name name\_type="short\_name">WOS CC</name>

* **591\w** = ID ohlasu v CREPČ2 -> 591 \w 138067